
A 
ruba a ricibi mas di 800 mil turis- 
ta te cu september di e aña aki. 
Na september, 78 mil turista a pasa 
nan vakantie rib’e isla. Esaki ta ilustra 
un recuperacion di 106% compara cu 
september 2019, segun e revista virtu- 
al Travel Pro. 


For di Hulanda, 35.456 turista a biaha 
pa nos isla. Na 2019, durante e mesun 
periodo a participa 31.735 biahero. 
Asina, Aruba por registra un crece- 
mento di 11,7% compara cu 2019. 


Na september 3.426 Hulandes a logra 
yega e isla. 


Tirso Tromp (Director di Area pa Europa 
di Aruba Tourism Authority): “E cant- 
idad di turista cu ta keda Aruba (Stay- 
over) ta sigui aumenta, tambe fo’i 
Hulanda. Nos ta dirigi nos mes, si cos 
sigui asina, na un recuperacion ainda 
mas stabiel compara cu 2021 y natu- 
ralmente nos ta hopi orguyoso di esey.” 


“Mientras tanto, Aruba ta mas anima cu 


nunca cu diferente actividad y festival, 
Loke lo bin bek ta Bon Bini Festival 
na Fort Zoutman, como tambe Feria 
di Arte y Beach Tennis Open y natu- 
ralmente no por faya e fiesta di mas 
grandi rib’e isla: Carnaval. 


Entrante dia 11 di november, e edicion 
nobo lo ranca sali cu dos desfile di winter 
como ‘main course’. Resumiendo, tin 
motibo mas cu suficiente pa bishita 
nos ‘One Happy Island,” segun Travel 
Pro. 


Segun Travel Pro 


Mas di 11% di bishitante 
cu a bin Aruba ta fo’i Hulanda 


M 
inister di Labor, Energia y Inte- 
gracion, Glenbert Croes a reu- 
ni cu Minister di Relacionnan Exterior 
di Hulanda señor Wopke Hoektsra riba 
diferente tema importante, principal- 
mente e tema di energia. Pa Aruba e ta 
importante pa ricibi apoyo di gobierno 
di Hulanda pa Aruba por cana e camin- 
da cu gobierno Mericano, pa cumpra 
combustibel pa WEB na un miho prijs. 


Esaki lo tuma luga via companianan 
RDA y FMSA, cu e meta pa reduci prijs 
di awa y coriente pa comunidad di 
Aruba. 
Minister Croes a expresa di ta contento 
cu e contribucion y comprension di 
Hulanda pa loke ta trata e tema di 
energia. 
Alabes a pidi e apoyo pa introduci Aruba 
na e multinacionalnan di hidrogeno na 
Hulanda pa asina Aruba por incorpora 
e compania di hidrogeno den e master- 


plan energetico pa e re-desaroyo di e 
zona di refineria. 
Esaki en bista cu tin dos Minister cu 
lo ta atendiendo un conferencia di 
Hidrogeno fin di November na Hulanda. 
Unabes cu tin e capitulo di hidrogeno 
incorpora den e plan di energia 
nacional, gobierno lo haci e anuncio 
grandi na comunidad, pa loke ta trata e 
reactivacion di refineria y otro compa- 


nianan, cu lo trece desaroyo grandi pa 
Aruba. 


Segun Minister Glenbert Croes, e 
reunion a bay den bon atmosfera y 
tabata uno positivo. “Nos ta agradecido 
pa e forma con e la contribui y tende 
den discusionnan analisis di e temanan 
cu nos a trece padilanti” Minister Croes 
a expresa. 


Minister Glenbert Croes: 


Esfuerso di gobierno pa baha awa y coriente ta continua 


Reunion cu Minister Wopke Hoekstra tabata positivo 

N 
o por cera un buraco den presu- 
puesto, solamente door di baha 
gasto, pasobra ta cera full e operacion 
y ta tranca tur cos. No por ehecuta nin- 
gun inversion, etc. Diensten ta pega y e 
gobierno tambe ta pega. 


Tin hacie man den man cu subida 
di 
entrada, 
ta 
loke 
director 
di 
Departamento di Impuesto (DIMP) 
Luenne Gomez-Pietersz a splica. Eynan 
e discusion ta bay sinta. Eynan e sapato 
ta bay preta. 


Pasobra tur hende tin un opinion ora 
ta trata cobransa den impuesto. Ta 
importante pa tur hende cumpli. Por 
mira den tur conferencia di prensa cu 
ta pone enfasis riba cumplimento di 
impuesto. 


Cumpliendo ta un responsabilidad 
mutuo. E ta un responsabilidad di 
belasting dienst of departamento di 
impuesto pa percura cu tur hende ta 
registra den nos sistemanan y ta paga. 


Pero tambe e ta un responsabilidad di 
e mesun comercio cu ta tira den cara 
di departamento di impuesto, bay 
controla abo y percura pa compliance, 
kico nan ta haciendo pa nan miem- 
bronan pa conscientisa nan cu compli- 
ance ta hopi importante. 


Si wak e cifranan di compliance, por 
spanta. Ta cifra cu no ta hende cu ta 
keda sin haci aangifte. ta compania cu 
ta haci aangifte loonbelasting y BBO, 
pero no ta paga segun nan mesun 
declaracion ta stipula. 


Te cu juli por ehempel, tin den luna 
di januari te cu juli 3553 compania of 
persona (pagado di belasting) cu no a 


paga nan loonbelasting, segun cu nan 
mesun declaracion ta mustra pa nan 
paga. 
A saca 42.824 cobransa (naheffing- 
saanslagen) na un total cu boet, 88 
miyon florin. 
Esaki ta te cu juli di 2022. 


Pa BBO tin e mesun trend 5279 
contribuyente, 42.899 cobransa cu 
boet, na un suma di 134 miyon florin 
habri na BBO cu no ta paga segun cu e 
formulario di BBO mes ta declara. 


DIMP ta haci su parti, cu si un comer- 
ciante ta entrega su aangifte BBO y ta 
mira cu tin cu paga 30 mil florin por 
ehempel y ta mira cu e no a paga, ta 
saca un cobransa y boet, p’asina e bin 
paga su BBO. Esey t’e trabao di DIMP. 


Pero tambe gremio mester por tin 
tambe, mescos cu ta tende di confer- 
encia, mester por tin conferencia 
caminda cu ta conscientisa n’e respon- 
sabilidad mutuo pa cumpli cu impuesto. 


Si tur hende paga na eventualmente, 
tur hende ta paga menos. Gobierno no 
ta haya su mes obliga ta paga indice di 
impuesto p’e por haya su entradanan. 


Ora cu tin hopi hende den e equation cu 
no ta pagando, ta haci negoshi zwart, 
ta huur cas of nan camber sin paga 
toeristenheffing, of BBV, of grondbelas- 
ting of declar’e den inkkomstenbelas- 
ting, ta haya e gobiernonan ta obliga 
na subi impuesto pa por lora goberna- 
cion, pa por tin un balansa den presu- 
puesto den gasto y den entrada. 


Si keda sin cumpli cu su obligacionnan gobierno ta hay’e obliga pa subi belasting 
Te cu Juli 3553 compania of persona 
no a paga nan loonbelasting 

E 
n realidad ora cu analisa tanto e caso di Ibis como e 
caso di Avestruz y otronan cu ta wordo investiga na e 
momentonan aki pa loke ta otorgamento di tereno di go- 
bierno, practicamente ta dificil pa mira unda Corte tin cu 
“staciona” su mes, principalmente den e aspecto politico. 


Dos dia di tratamento di caso Avestruz e siman aki, no a 
duna un bista concreto di kico realmente ta malo den e 
maneho cu ex Minister Benny Sevinger a hiba, caminda 
solamente e por ta straño pa Corte realisa si e maneho di 
un of otro mandatario ta corecto of no. 


Te cu awor por conclui cu preguntanan 
haci pa e Hues e siman aki na 
sospechosonan, ta pa aclaria na 
su persona y na Corte, cierto 
decisionnan cu segun nan 
concepto lo no ta normal. 


Den e sistema legal, den hopi caso, abogadonan y tambe 
Ministerio Publico, por haci uzo di asina yama hurispru- 
dencia pa mustra nan razon den loke nan ta trece dilanti 
den otro casonan, cual tin ora sin duda por haci un dife- 
rencia grandi den henter un proceso. 


Tanto durante tratamento di e caso Ibis contra ex Minister 
Paul Croes y awor den e caso contra ex Minister Sevinger, 
tin aspectonan cu tanto Ministerio Publico como Corte, 
ta cuestiona pero cu en realidad no tin algo ilegal na e 
decisionnan di un of otro mandatario. 


Si a descubri cu un Minister lo a ricibi placa bou di mesa 
pa aproba otorgamento di un tereno, esey sin duda ta algo 
castigabel y e tin cu para responsabel pa esaki pero na 
momento cu un Hues of Fiscal ta cuestiona si un manda- 
tario ta aproba otorgamento di un tereno di gobierno den 
un plazo masha cortico mes, esey no ta nifica cu tin algo 
ilegal y castigabel den esey. 


LEONCITA 
Un punto cu tambe a hala atencion ta di e sospechoso 
Leoncita Arends, kende a haci uzo di su derecho pa no 


contesta preguntanan di tanto Hues como Fiscal, must- 
rando cu el a pasa den asina hopi humiyacion caba cu e 
no kier ta parti di esaki mas. 


E sospechoso aki a wordo tilda di lo a ricibi tereno di gobi- 
erno cu aprobacion di ex Minister Sevinger, di un grandura 
di 90 mil meter cuadra loke finalmente a bin resulta den 
dos pida tereno di grandura total di 6700 meter cuadra. 


Prome Minister y actual minister encarga cu ministerio 
di infrastructura, Evelyn Wever Croes, na aña 2005 actu- 
ando como experto di impuesto y hurista, a forma parti 
di un transaccion di tereno na Eagle pa construccion di 
un waterpark, cu tabatin un grandura di 70.674 meter 
cuadra. 


Pues cu ta laba laba di e 90 mil meter cuadra cu acusado 
Arends nunca a ricibi y pa colmo den e proyecto aki na 
Eagle, benta a tuma luga di e tereno, transaccionnan a 
sigui nan curso pero e proyecto ya no ta existi mas. 


Den e caso ey tambe por tuma nota di documentonan 
existente, cu hasta Banco Central di Aruba a cuestiona e 
rol cu e banco ‘Bank Lerumio USA’ a hunga den e proceso 
di financiamento di e proyecto aki, un banco cu a wordo 
sanciona despues pa autoridadnan Mericano. 


Den henter e proceso aki di benta 
di e tereno na Eagle, tur cos a cana 
su curso y en realidad no por acusa Prome 
Minister Wever Croes di algo robes cu su 
envolvimento den e caso aki lo a nifica. 


Sinembargo ta mesun desaroyonan aki a yega di tuma 
luga na varios ocasion, bou di varios gobierno y te na 
ora cu Ministerio Publico of Corte no ricibi pruebanan 
legal contundente, e tipo di casonan aki ta keda un wega 
politico sin sentido y di mal gusto, cu e sistema legal no 
mester ta parti di dje. 


Si kier evita e tipo di actonan aki den futuro, anto ta keda 
na Parlamento pa haci e cambionan necesario y haci e 
otorgamento di tereno un proceso “waterdicht”. 


Casonan riba tereno ta birando un 
tipo di wega politico di mal gusto 


Loke Prome Minister a haci den pasado tampoco ta ilegal 

E 
ntrante 1 october 2022 e maneho 
nobo di permiso di negoshi “Ves- 
tigingsbeleid 2022” a drenta na vigor. 
E maneho nobo ta modernisa y com- 
pletamente digitalisa brindando un 
miho servicio na e clientenan, elimi- 
nando red-tape y aportando na desa- 
royo economico di Aruba. 


Diahuebs 26 october Minister Wever 
tabata den Parlamento di Aruba pa 
presenta e Vestigingsbeleid 2022 
y contesta preguntanan cu por tin 
tocante esaki. 


Minister Wever a elabora riba e cambi- 
onan principal den e Vestigingsbeleid 
2022, cual ta: 
Reduccion di “red-tape” door di elimina 
rekisito pidi y cu permiso di cliente 
consulta Censo y KvK pa informacion 
necesario; 


Digitalisacion completo di e servicio 
unda e cliente por “track” e proceso 


di peticion di permiso y download su 
permiso; 


Ampliacion di categoria di persona cu 
no mester pidi un permiso mas incluy- 
endo tambe persona no naci na Aruba, 
di cual un di su mayornan ta naci na 
Aruba y tin nacionalidad Hulandes y 
persona no naci na Aruba, cu ta casa 
of tin un geregistreerd partnerschap 
cu un local y cu tin un verklaring van 
rechtswege; 


Estimulo di inversion den centro di 
Oranjestad y San Nicolas convertiendo 
e centronan aki den centro di vivienda, 
negoshi, gastronomia y cultura; 


Stimula diversificacion di Aruba su 
economia atraves di e “six promising 
sectors”; 


Posibilidad pa companianan chikito 
pa establece den nan cas (zona resi- 
dencial) asina bahando e cost of doing 


business; y introduccion pa prome 
biaha di principionan di sostenibilidad 
den e maneho di permiso. 


E reunion cu Parlamento di Aruba tabata 
uno fructifero. Parlamentarionan a 
haci pregunta riba entre otro elimina- 
cion di red-tape, sistema digital, one- 
stop-shop, clima di inversion y termino 
di procesa peticion. 


“Mi ta contento cu e oportunidad 
brinda door di Parlamento di Aruba 
pa presenta e Vestigingsbeleid 2022 
y mi kier subraya cu e modernisacion 
di e maneho di permiso di negoshi ta 
un condicion necesario pa progreso 
economico di Aruba cual lo beneficia 
henter pueblo di Aruba door di stimula 
mas negoshi pa habri na Aruba y asina 
crece Aruba su economia y crea inver- 
sion, cuponan di trabou nobo, “spin- 
off” economico y aumento di entrada 
pa caha di gobierno”, Minister Wever ta 
comenta. 


Establece un negoshi na Aruba a bira mas facil y rapido 

D 
en 2023, cu un bapor cu motor di 
gas natural likido, Carnival Mardi 
Gras lo ofrece un biahe unico den Cari- 
be. E biahe aki lo ta di ocho anochi, cu 
lo sali na augustus, incluyendo bishita 
na Aruba, Boneiro como tambe Grand 
Turk Island di Turks & Caicos. 


AHUSTE DI ITINERARIO 
Carnival Cruise LIne ta ahustando 
e itinerarionan di salida multiple pa 
Caribe Oost abordo di Madri Gras. 


Cu un total di 21 crucero cu fecha di 
salida entre december 2022 y april 
2024, e cambio lo tin escala na San 
Juan, Puerto Rico, pa un bishita na 
Nassau, Bahamas. 


Segun un comunicado 
manda p’e huespednan 
cu a reserva e cambio 
di itinerario aki ta parti 
di un ‘refinamento dje 
plan di operacion.’ 


E huespednan cu a 
cumpra 
nan 
excur- 
sionnan riba tera di 
Carnival 
cumpra 
di 
antemano pa San Juan, 
lo haya nan placa bek 
automaticamente den 
su forma di pago orig- 


inal, segun e compania. 
E excursionnan nobo terestre p’e 
bishita na Nassau lo ta disponibel 
online brevemente, segun Carnival. 
Despues di a debuta na juli 2021, Mardi 
Gras ta sigui ofrece salida durante 
henter aña fo’i Port Cañaveral. 
E barco, cu capacidad pa 5200 pasa- 
hero, ta sali tur diasabra for di su 
puerto base den centro di Florida y 
ta ofrece salida di un siman pa oost y 
west Caribe. 
E destinonan bishita ta inclui Grand 
Turk, Amber Cove, Cozumel, Costa 
Maya, Roatan y hopi otro. 
Ademas di Mardi Gras, e otro dos 
barconan di Carnival ta sali fo’i Port 


Cañaveral durante henter aña, ta 
Carnival Freedom y Carnival Liberty. 
E barconan aki ta ofrece crucero di 
tres pa cinco anochi pasando Bahamas 
y Caribe y lo uni pronto na Carnival 
Magic p’e proximo temporada di winter. 
Prome cu bay Norfolk na mei, e crucero 
Dream-Class tat ofrece crucero di seis 
y ocho anochi den oost y mid Caribe. 
E itinerarionan ta inclui bishita n’e puer- 
tonan popular manera St. Maarten, St. 
Thomas, St. Kitts, La Romana, Aruba, 
Boneiro, Princess Cays, Half Moon Cay 
y hopi otro. 
Carnival Vista, di mayor tamaño, lo 
ofrece itinerario similar durante e 
temporada di winter 2023-2024. 


Aruba y Boneiro lo ta riba itinerario 
di Carnival Mardi Gras den 2023 

D 
iahuebs a tuma luga inauguracion di e prome Tech Lab na 
un scol basico, esta na Colegio Sagrado Curason. Prome 
Minister Evelyn Wever - Croes na e ocasion a tene un discur- 
so den cual a reconoce esnan cu a realisa e proyecto aki y 
accentua e importancia di desaroyonan innovativo cerca nos 
muchanan. A traves di e bunita proyecto aki e muchanan lo 
siña tecnologia y tendencia nobo den educacion y nan lo tin e 
oportunidad pa ta creativo y explora nan imaginacion. 


Diferente organisacion a colabora y contribui na e realisacion 
di e Tech Lab na Colegio Sagrado Curason. Prome Minister 
Wever - Croes durante di su discurso a expresa cu educacion 
di nos muchanan ta e fundeshi di nos futuro. Y p’esey e ta un 
honor di por ta presente pa e lansamento di e proyecto inno- 
vativo aki. 
Durante Immerse 2021, Jufrouw Nadia y Ruzischka (cu tabata 
bezig pa un tempo caba) a presenta nan soño pa crea un 
Tech Lab innovativo na Colegio Sagrado Curason. Un espacio 
creativo ekipa cu tecnologia nobo den educacion pa stimula 
alumnonan pa siña mas di ciencia y tecnologia. Mirando e 
determinacion di e juffrouwnan aki, e compromiso di mayornan, 
di tur maestro, y tambe mirando tur e pasonan tuma caba pa 
haci esaki un realidad, a haya sa detayadamente kico e plan ta 
encera y con por yuda haci esaki un realidad. 
Asina aki, a compromete na e proyecto, y a traves di Futura cu 
su proyectonan piloto enfocando riba innovacion den educa- 
cion, como Minister di Innovacion, nos a haci e proyecto aki un 
prioridad pa e aña 2022. Hunto cu ayudo di Futura, juffrouw 
Ruzischka y Nadia kendenan a lidera e diseño di e proyecto aki, 
a cuminsa acerca partnernan pa por haci nan vision un real- 
idad. Loke tabata un soño e tempo ey na 2021, a bira un real- 
idad awe exactamente un aña despues, Prome Minister Wever 
- Croes a expresa. 
“E Tech Lab aki ta un ehempel cu por ehempel un tiki verf, y 
hopi creatividad y determinacion, ningun soño ta mucho grandi 
pa por wordo realisa. Ofreciendo alumnonan y docentenan un 
espacio cu lo trece nos educacion na e siguiente nivel. Tambe 
como parti di ‘train the trainers’, maestronan a traves di e Tech 
Lab y e espacio aki, por explora tambe y comparti conoce- 
mento cu otro.” 
Prome Minister Wever - Croes a sigui bisa, desde momento cu 
a drenta gobernacion a ripara cu tin un espacio grandi den e 
area di innovacion den gobierno, den nos sociedad y special- 
mente den nos scolnan. Den nos comunidad tin biaha nos mes 
ta resisti tecnologia, of cambionan. Tecnologia ta avansando 
na un nivel hopi rapido y e ta hunga un rol hopi primordial 


den e futuro desaroyo di nos pais. Nos muchanan lo bay traha 
trabounan cu ta rekeri habilidad nobo trahando cu tecnologia 
avansa y cu porta no ta ni existi ainda. Aunke e ta un Futuro 
cu por ta mustra leu ainda, e ta mas cerca cu nos ta kere, 
pues mester cuminsa prepara nos generacion nobo pa trabou 
di futuro. 
Prome Minister Wever - Croes a termina reconociendo un bes 
mas e trabou di cada uno cu a haci e proyecto aki posibel, esta 
henter e team super dinamico di Colegio Sagrado Curason y e 
team di Futura. 


Prome Minister di Aruba: Evelyn Wever-Croes: 


Aruba ta conoce su prome Tech Lab na un scol basico 
Cual lo contribui na conocemento tecnologico p’e muchanan 

D 
iadomingo ultimo a fayece e homber Amou 
Haji na edad di 94 aña, un persona cu a bira 
mundialmente conoci, ora cu a traha un docu- 
mentario riba su bida, pa motibo cu Amou pa 60 
aña, no a baña. 
E documentario cu ta data for di 2013, a haci 
Amou conoci rond munda, caminda a ser mustra 
cu e tabatin masha miedo di tuma un baño, ya cu 
e tabata considera laba curpa algo cu no ta bon 
pa su salud y cu e lo nifica su morto. 
Amou tabata biba den e aldea chikito di Dejgah 
den e provincia di Fars na Iran pero nunca el a 
crea problema pa otro hendenan, cu semper a 
duna bon trato ya cu e tabata respeta tur hende. 
Pa añanan largo el a biba den cuarto masha 
chikito sin porta ni bentana y tabata drumi pafo 
di e cuarto mas tanto, riba tera y sin kibra su 
cabes cu esaki lo a haci su curpa ainda mas sushi. 
Amou su vicio tabata di huma sigaria caminda 
e tabata cende cuater sigaria pareu pa e huma 
nan hunto y e tabata haci cualkier trabou cu el 
a wordo pidi pa haci y na cantidad di ocasion a 
purba di convence Amou pa e tuma un baño loke 
aparentemente e lo a haci cinco luna pasa. 
Inicialmente tur hende a tuma Amou pa un 
persona cu problema mental pero el a resulta di 
ta un persona masha cordial y kende no tabata 
crea problema pa ningun hende. 
Conoci y amigonan tabata duna algo di come 
pero su mes tambe tabata traha pa haya algo 
di come tur dia, pues e no tabata depende di 
ningun hende. 
Un cuarto chikito den cual e tabata keda, no 
tabatin vloer di cement, no tabatin un dak adec- 
uado y no tabatin awa y ni wc pa tur su necesi- 
dadnan, e tabata haci na unda cu ta for di bista 
di hende. 
Fayecimento di Amou ta converti Kailash ‘Kalau’ 
Singh di India, kende ta biba den un aldea pafo 
di e ciudad santo, Varanasi, como e homber mas 
sushi di mundo. 
Kalau tin 30 aña sin tuma un baño y sin corta 
su cabey pero su motibo di no baña mas, ta un 
sacrificio personal di dje pa asina logra pone un 
fin na tur problema cu su pais ta confrontando. 
Na luga di tuma baño di awa mas bien e ta tuma 
un asina yama “baño di candela” caminda prac- 
ticamente tur anochi, ciudadanonan ta reuni pa 
mira Kalau sende su candela di paz y na mes 
momento e ta huma marihuana y ta para riba un 
solo pia y ta reza na Shiva. 


Homber mas sushi di mundo a fayece na edad di 94 aña 

P 
racticamente tur dia prijs di petro- 
leo ta bahando riba mercado mun- 
dial y segun miembro di fraccion di AVP, 
Arthur Dowers, e momento a yega cu 
Prome Minister Evelyn Wever Croes, no 
por uza Putin como excuus mas. 


“Pa mas cu dos aña caba, Prome 
Minister y lider di MEP pa tapa e mal 
maneho di su gobiernan, a uza tanto 
e pandemia di covid como e guera na 
Ukraina, como motibonan cu Aruba 
ta confrontando problema serio cu su 
finansa publico. 


Constantente, 
tanto 
den 
declara- 
cionnan pa pueblo di Aruba como den 
negociacionnan cu CAft y gobierno 
Hulandes, pandemia y nomber di Putin 
ta cay como capa pa sconde e mal 
maneho di su gobierno pa casi cinco 
aña caba. 


Sinembargo pandemia ta tras di lomba 
y e impacto di e guera riba prijs di 
petroleo riba mercado mundial ta 
cambiando constantemente loke ta 
pone cu Evelyn no tin mas excuus pa 
sconde su tras y e momento di berdad 
a yega. 
Mientras cu pueblo ta wordo confronta 
tur dia c’un inflacion rigoroso, suma- 
mente fuerte caminda pueblo tin 
retonan financier hopi grandi, gabinete 
Wever Croes no tin pueblo na consid- 
eracion, no tin solucion pa e proble- 
manan aki cu ta afectando miles di nos 
conciudadanonan. 
Ta bon pa mustra aki tambe, cu mien- 
tras cu Prome Minister y su gobierno 
a sconde tras di aumento di prijs di 
petroleo cu lo ta un di e motibonan 
cu tin cu introduci medidanan manera 
aumento di BBO pa 7%, ta un hecho 


cu gobierno di Aruba a saca gran 
probecha financiero di e aumento di 
prijs riba mercado mundial. 


Tanto pa medio di accijns cu a wordo 
introduci na 2018 caba como awor cu 
impuestonan directo y indirecto, gobi- 
erno di Evelyn a haya miyones adicional 
den caha pero pa duna pueblo algo bek 
di e e placa aki, esey nunca a sosode. 
Mesun cos a sosode cu e industria 
turistico, cual a conoce un recuper- 
acion increibel, cu sin duda a bira e 
factor mas importante di e recupera- 
cion economico te cu awor despues di 
e pandemia pero tur e extra entrada 
aki, no ta ser uza pa alivia e presion 
financiero riba cartera di pueblo. 
E placa ta bay pa tapa buraconan den 
finansa publico, resultado di un mal 
maneho di gabinete Wever Croes, cu 


semper a percura pa su hendenan, pa 
su amigonan lagando pueblo mes un 
banda. 


Aumento di prijs di gasolin tambe a 
percura pa extra entrada pa caha di 
gobierno pero esaki tampoco lo bene- 
ficia pueblo di ningun manera pero e 
placa a bay pa financia un maneho di 
un gobierno cu semper a uza tur tipo di 
excuus barata pa no yuda pueblo den 
su momentonan dificil. 


Awor cu gobierno no por uza pandemia 
y Putin mas como excuus pa su maneho 
horibel, awor ta papia di retonan grandi 
cu Evelyn ta bisa cu su gobierno tin pa 
atende, loke ta nifica cu pueblo por wel 
lubida di ricibi ayudo for di su gobi- 
erno,” Parlamentarioo Arthur Dowers a 
declara. 


Parlamentario Arthur Dowers 


Prome Minister no por sconde 
tras di Putin mas 

AWEMainta 
Politica 
Diabierna, 28 October 2022 


D 
espues di scucha varios keho di pueblo tocante di e au- 
mento di prijs di alimento, mi a formula e preguntanan 
di pueblo pa asina Minister Geoffrey Wever, Minister di Eco- 
nomia, Comunicacion y Desaroyo Sostenibel. 


Tin preocupacion bao di pueblo, sinembargo nos sa cu infla- 
cion halto a asota tur pais globalmente. Esaki sigur alimenta 
pa e guera entre Rusia y Ukraina, prijs di Petroleo halto, flete 
cu a subi drasticamente, scarsedad di producto y tambe un 
economia Arubano bao presion. 


Pa e motibonan aki mi a puntra Minister Wever e siguiente 
preguntanan; 
1. Minister por duna Parlamento un rapport con frecuent- 
emente e ekipo cu ta controla prijs di canasta basico ta 
sali controla? Adicionalmente, e rapport aki por contene e 
nomber di e negoshinan y e fechanan cu a controla esakinan? 


2. Pa tur clarificacion, minister por manda mi un lista di e 
productonan exacto cu ta parti di e canasta basico actual- 
mente? 


3. Minister por duna mi un rapport di e infraccionnan cu a 


wordo cometi pa negoshinan, e fecha di esakinan, 
e nomber di negoshinan y cuanto infraccion tin 
pa luna y anualmente? 


4. Tin algun indicacion cu gobierno lo bay of kier 
introduci mas producto den e canasta basico? 


5. Minister por duna mas informacion di e app di 
Economische Zaken cual pueblo por uza pa por 
monitoria e prijsnan di productonan? 


6. Como Minister di Economia, cual ta minister 
su opinion tocante aumento di minimum loon pa 
1 januari 2023? 


7. Minister ta kere cu un aumento di minimum loon lo haci un 
impacto positivo riba nos economia? Si e contesta ta no, por 
argumenta esaki, considerando cu 60% di nos poblacion ta 
cay bao di e bracket di entrada aki? 


Preguntanan di pueblo merece nan contesta y accion rapido. 


Di e forma aki como representante di pueblo mi a cuminsa 
cana un caminda pa purba yuda bin cu ideanan pa ta parti 
di un posibel solucion pa pueblo den e temporada dificil aki. 


Ademas pueblo merece contesta riba nan pregunta y 
kehonan, y como su representante mi ta ocupa mi mes pa 
vocifera, cuestiona pero tambe aporta pa asina mi por ta un 
agente di solucion memey di un crisis economico global. Un 
representante por haci mas cu djis su trabao, y esaki ta tuma 
curason. Ademas di mi debernan mi ta activo den pueblo pa 
por asisti unda cu mi por. 


P’esey e simannan cu a pasa tambe mi a elabora y sugeri pa 
subi salario minimo. Mi speransa ta keda cu lo considera pa 
por haci esaki ainda pa Januari 2023. 


Parlamentario Marco Berlis (MEP) durante 
encuentro publico 26 october 2022: 


A haci Minister Geoffrey 
Wever varios pregunta 
tocante di e canasta basico 
y control di supermarket! 

AWEMainta 
Suceso 
Diabierna, 28 October 2022 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


D 
iamars atardi central di polis a dirigi un patruya pa e ne- 
goshi conoci como “Sextasy” na Palmbech paun caso di 
ladronicia. Na e sitio polisnan ta papia cu e manager di e ne- 
goshi kende ta declara c’un cliente a drenta e negoshi ban- 
da di 2’or di merdia y cu e persona aki a cana mira tur loke e 
tienda tin pa ofrece na “merciancia.” 


E homber aki a tabata bisti c’un t-shirt cora y un carson color 
creme y dado momento e homber aki a para dilanti di un reki 
caminda tin un cantidad di aparatonan pa actonan sexual y 
el a cuminsa admira esakinan. 


Sinembargo un rato despues e manager a nota cu e homber 
a bandona e negoshi sin cumpra algo pero ora cu el a bay 
controla na e reki, el a ripara cu e tipo aki a saca un di e 
aparatonan aki for di su caha y lo a hinca esaki den su saco 
di carson pa despues bandona e tienda. 


Sinembargo mey ora despues, e mesun tipo aki a cana 
drenta mescos cu nada a pasa y a bolbe purba di uza mesun 
triki pero e biaha aki hunto cu otro personal di e negoshi, 


a wanta e cliente y asina evita cu el a bolbe bandona e 
tienda c’un aparato sin paga. A informa e homber cu lo por 
entrega keho contra dje y asina el a yega na acuerdo pa paga 
pa e prome aparato cu el a bay cune sin paga pa esaki. E 
manager a informa polisnan cu e no kier entrega keho pero 
si pa pone polisnan na altura di loke a pasa. 
Ta mas cu claro cu e tienda aki tampoco ta tuma 
aparatonan pa cambio. 


Ladron mal contento a bolbe 
drenta ‘sexshop’ pa horta 

AWEMainta 
Deporte 
Diabierna, 28 October 2022 


T 
anki Leendert - Shonnan amante di biyar riba “steroid”, 
e penultimo rondo di e candeloso torneo anual di biyar 
bola 8 di FEBIAR aya n’e palacio di biyar na Tanki Leendert 
a caba den un berdadero “bloedbad” a la estilo Quentin Tar- 
antino di Hollywood! Esnan cu kier a presenta con marado 
di hero ta pisca barracuda mester a presencia e wega en- 
tre Steelers BT vs Barracuda, caminda e team legendario 
di Nort a haya un berdadero “aanwijzing”! Juancho Ridder- 
stap y Marko Farro di Steelers ta duna Didi y Brandon cada 
un nan “KB”! Siguientemente Emile Kock di Steelers ta duna 
nada menos cu Captain Aaron Franken su “aanwijzing” cu e 
tin cu baha “gasto”, y dje manera espectacular aki Steelers 
ta habri e anochi c’un bentaha di 3-0! 


Jason “Friday the 13th” Kock di Barracuda ta duna Arie 
Jansen su “BTW” ey mes n’e grens, y Barracuda pues ta hap 
tiki aire y speransa cortando bentaha na 1-3. Pero di biaha, 
e duo di J. Geerman / R. Kock di Steelers ta scama Buchi 
cu Gino Geerman di Barracuda pa dje forma aki Steelers ta 


“on top of the hill” cu score di 4-1! Barracuda ta pone tur 
speransa den G. Everon, pero “Topgun” Gunnar Leonardo 
ta manda Everon fondo cu 2-0 pa dje modo aki Steelers coy 
un victoria aplastante dunando Barracuda un caso serio di 
“The Bends”! 


N’e otro mesa ... ay ay ay ... no a keda nada cu lana di 
Mongoose aki aya. Na un manera sin precedente, e gang di 
cachonan brabo Mad Dogs Bt a sker e pober Mongoosenan 
fo’i otro y laga e mesa tur na lana! Un silencio profundo a 
cay. 
Mongoosenan a core drenta nan hol perde scoresheet y tur 
cos! Pa motibo dje crisis mundial, nos kier spaar inkt y lagele 
te aki nan, aunke mester menciona cu e MVP di Mongoose 
e anochi ey tabata Enrique Geerman kende a logra gana un 
rack so! Tur otro a perde cu 2-0! 


Pero, awe october 28, cuminsando pa 8’or di anochi, e ultimo 
rondo eliminatorio pa playoff y final! Steelers lo enfrenta 
Mongoose (mi ta “benieuwd”) y n’e otro mesa lo tin e “kask- 
raker” dje anochi ora cu Barracuda enfrenta nan rivalnan 
eterno, esta Mad Dogs BT! Shonnan, no perde e anochi deci- 
sivo aki aya n’e palacio di biyar na Tanki Leendert. Entrada 
lo ta completamente gratis. Yegaaa! 


Masacre na Tanki Leendert! 

AWEMainta 
Deporte 
Diabierna, 28 October 2022 


P 
a prome biaha e Confederacion di NORECA ta organisa 
un Campeonato Internacional di Beach Volleyball pa ho- 
bennan bao 23 aña. Pa Aruba e hobennan talentoso Eddy 
Toro y Joshua Winklaar lo competi na e campeonato aki 
unda Teamnan hoben di Norte America, Latin America y Ca- 
ribe lo ta competiendo contra otro for di dia 27 te cu 30 di 
october 2022 na Grand Cayman Island. 


Ta un oportunidad grandi pa e atletanan di Aruba, e duo 
Eddy y Joshua, por competi den e categoria di nan edad y 
demostra nan habilidad pa cu e deporte di Beach Volleyball. 
Den e preparacion di e atletanan cual ta bao di guia di entre- 
nando sr. Robles de Medina e atletanan a demostra nan 
determinacion pa competi na e torneo internacional aki y 
representa Aruba. 


Aruba Volleyball Association ta gradici Gerencia di Colegio 
EPI cu a duna su cooperacion pa e atleta/studiantenan por 
competi na e torneo aki y tambe un danki na A.T.A pa e bunita 
T-Shirtnan pa e atletanan. 


Directiva di Aruba Volleyball Association ta desea e atle- 
tanan y entrenando hopi Exito y A.V.A. ta convenci cu e Team 
di Aruba lo por duna bon competencia na e otro paisnan 
participante. HOPI EXITO ! 


Hobennan Talentoso di Beach Volleyball 
den Competencia na Grand Cayman Island 


R 
everendo Pastoor Jozef Pelc y 
Reverendo Diacono sr Michael 
Nicolaas, hunto cu grupo di debo- 
tonan di San Martin de Porres di 
Parokia Birgen di Fatima Dakota, ta 
invita tur demas deboto, parokia- 
no y pueblo di Aruba en general pa 
asisti na un Tridium na honor di San 
Martin de Porres cuminsando dial- 
una 31 di October pa 6’or atardi, 
diamars 1 november pa 6’or y di- 
aranson 2 november pa 6’or atardi. 
Tur 3 dia despues di Rosario y ora- 
cion ta sigui S.S. di Misa. Diamars pa tur Santo y diaranson 
misa na Spaño pa tur defunto. 


Por fabor tene na cuenta cu e S.S. di misa di diamars 1 y 
diaranson 2 mainta ta sigui manera custumber cuminsando 
cu Santo Rosario pa 7.20am . Diahuebs 3 november Fiesta 
di San Martin de Porres nos ta resa Santo Rosario pa 7.20 
sigui pa S.S. di misa Solem pa 8’or mainta. Durante e S.S. di 
misa aki trahadonan boluntario di Asistencia Social Dakota 


lo consagra na San Martin de Porres pa di e forma aki San 
Martin bira Patrono di Asistencia Social Dakota cu lo haya e 
nomber: Asistencia Social San Martin de Porres Parokia di 
Dakota. 


San Martin “Tata di pobernan” abo cu ta dokter di medicina 
natural, cura tur enfermo na alma y curpa. Amen. 


Invitacion Tridium San Martin de Porres 

AWEMainta 
Diabierna, 28 October 2022 


C 
’un saludo fraternal mi ta haci un 
apelacion na redaccion di AWE- 
Mainta, pa publica mi opinion personal 
riba e siguiente materia y gradiciendo 
pa e espacio brinda. 
Cualkier sistema hudicial rond mundo, 
den un pais democratico, e mester 
mustra perfecto na tur momento, 
aunke cu hasta den cosnan perfecto, 
por surgi cosnan imperfecto. 
E por ta puro cuasalidad y hasta mi por 
tribi di acepta esaki como un simpel 
“coincidencia” di parti di Ministerio 
Publico pero e scenario publico y 
politico actual, no ta presta pa kere cu 
MP tabata asina “inocente.” 


Diamars pa varios ora, Landsrecherche 
a sinta cu consehero di Minister 
Glenbert Croes, esta su ruman muhe, 
Guisette Croes, caminda pa ‘coin- 
cidencia’ e biaha aki, nada a lek pa 
prensa, ni riba presencia di e consehero 
y tampoco e motibo di con a entrevista 
e ruman pa oranan largo. 
Tin investigacion andando contra di 
Minister Croes pero loke mi por a ripara 
den ultimo tempo ora cu tin casonan cu 
ta relaciona cu algun partido politico, e 
lekmento di e informacionnan ta keda 
masha limita. 


Diaranson e ruman di Minister Glenbert 
a wordo entrevisa of interoga manera 
ken cu kier por interpreta esaki pero 
realidad di e caso aki, ta cu tanto 
Landsrecherche y Ministerio Publico ta 
hibando un otro “approach” den e tipo 


di casonan aki, compara cu casonan 
anterior. 
Awor loke a “val mi op” den henter 
e proceso aki, no tin nada di haber 
cu e interogacion of entrevista di 
Landsrecherche cu e ruman di un 
Minister pero mas bien cu un comuni- 
cado di prensa cu Ministerio Publico a 
emiti diaranson den oranan di merdia/ 
atardi. 


Un comunicado di prensa den cual ta 
anuncia publicamente cu pa loke ta e 
acusacion entrega pa Parlamentario 
Benny Sevinger contra di Prome 
Minister Evelyn Wever Croes, rela- 
ciona cu un tereno pa un waterpark, cu 
Ministerio Publico a ‘seponeer’ esaki. 
Cu otro palabra no a acepta e keho. 


Un proceso normal, un decision normal 
y ta algo cu normalmente lo no mira 
nada na e decision aki pero mi persona 
si ta kere cu e decision di Ministerio 
Publico pa publica e comunicado di 
prensa, tabatin motibo politico su tras. 
Personalmente mi a conclui cu e comu- 


nicado aki di acusacion di Sevinger, 
lo mester a neutralisa e noticia cu 
Landsrecherche a interoga of entrev- 
ista ruman muhe di Minister Glenbert 
Croes y kisas mi opinion por ta robes 
pero e realidad politico cu Ministerio 
Publico a hinca su mes aden cu e caso 
di Sevinger, a pone mira e cos dife- 
rente. 
Ora cu mi bisa cu coincidencia no 
por ta parti di lo esencial, ta nifica cu 
Ministerio Publico su comunicado ora 
cu el a sali, no a sirbi solamente e parti 
informativo pero tambe a fungi como 
un tipo di desviacion di un desaroyo 
legal y politico cu tabata tumando luga 
riba mesun dia. 


No ta na su luga pa cuestiona cierto 
asuntonan pero ta e propio autori- 
dadnan cu ta scohe pa haci e cosnan 
aki, mester por tin mas experiencia ‘by 
now’ di e influencia politico cu tin den 
tur dos caso. 
Danki un biaha mas pa e cooperacion. 


Nomber y adres conoci na redaccion. 


Opinion Personal 


Den sistema hudicial coincidencia 
no por ta parti di lo esencial 

Comunidad 

A 
pertura di biblioteca su Festival di 
Buki pa Mucha 2022 ta diabierna 
4 di november na Cas di Cultura, di 5or 
pa 7or. Y e show ta cuminsa 6or. E tema 
pa e aña aki ta ‘Biba Natura-Lesa’. 12 
autor y ilustrado ta presenta duran- 
te e siman di 7 pa 11 di November na 
diferente scol y tambe na biblioteca na 
Playa y San Nicolas. Mas cu 60 scol ta 
participa na e festival. 
Sr. Gino Vrolijk, docente y autor di buki 
pa mucha ta bay duna tur cu e tin pa e 
festival aki. 


E bukinan cu Gino a skirbi ta ‘Sumpi e 
wanglo sabi!’, ‘Na caminda pa e fiesta 
grandi’ y ‘Amigonan tur caminda!’ 
(co-autor). Muchanan por lesa y/of fia 
esakinan na biblioteca! 


Den cuadro di e tema di e aña aki Gino ta 
conecta su mes cu Naturalesa bisando: 
“Naturalesa t’e origen di tur cos. E 


ta e fuente di bida y inspira- 
cion. Nos por mira, scucha, 
hole, smaak y sinti tur locual 
Naturalesa ta ofrece nos. Tur 
esaki ta haci nos curioso pa 
siña, haya sa mas di y cuida 
nos Naturalesa. 
Y den un of otro forma nos tur 
ta disfruta di Naturalesa, sea 
nos ta cana den mondi, landa 
den lama, mira e streanan 
den e cielo di anochi, biba of 
traha den cunucu, of haci uzo 
den cualkier otro forma posi- 
tivo di Naturalesa, e punto ta 
cu: Nos tur ta forma parti di 
Naturalesa. Biba Natura-lesa!” 


Georgino ‘Gino’ Vrolijk a nace 
dia 4 di october na aña 1973. 
El a lanta den y alrededor di e 
bario di Essoville San Nicolas. 
E scolnan cu Gino a atende 


ta Graf von Zinzendorf Kleuterschool, 
Prinses Irene School, John Wesley 
College y Colegio Arubano San Nicolaas 
y Oranjestad. 


Gino a inicia su carera profesional 
na 1999 como maestro di klas 1 
(Specialisacion 4-8) na Colegio Hilario 
Angela Basisschool. Na 2004 el traha 
como desaroyado di curiculo na 
Departamento di Enseñansa Aruba. 
Desde 2008 pa 2019 el a fungi como 
director di Fontein Kleuterschool y 
desde 2019 pa presente e ta Docente 
di practica na Instituto Pedagogico 
Arubano (IPA). 


E fuente di bida y inspiracion 


Naturalesa t’e origen di tur cos 

Comunidad 

D 
iahuebs mainta Minister di Turis- 
mo y Salud Publico sr. Dangui Odu- 
ber tabata na Hyatt Place. Aki e man- 
datario a duna un presentacion riba 
locual ta e proyecto di Aruba Happy 
One Pass/Seamless Travel. Esaki ta un 
proyecto cu ya pa basta tempo ta tra- 
hando riba dje cual lo bay crea un ex- 
periencia mucho mas placentero pa e 
turistanan cu ta bishita nos isla. 


Minister Oduber semper a kere den 
e innovacion y a opta pa haci esaki 
central den e strategia di su maneho y 
su vision. Un di e miho ehempel cu tin 
den innovacion ta e creacion di e Aruba 
Health App den salubridad, cu a facilita 
henter e procedura di test teniendo tur 
informacion centralisa y accesibel pa 
henter e comunidad di Aruba. E sistema 
aki a keda reconoci internacionalmente 
como un solucion caminda biaheronan 
por demostra nan informacion di salud 
na aerolinea, hotel y otro companianan 
den e industria di hospitalidad na un 
manera sigur y discreto. 


Minister Dangui Oduber a menciona cu 
ya caba pa un tempo ta trahando den 
bon colaboracion cu e compania SITA y 
demas stakeholders pa haci e proyecto 
di Aruba Happy One Pass/Seamless 
Travel un realidad. 
E proyecto aki lo bay yuda na promove 
nos turismo, e lo transforma e experi- 
encia di cada un bishitante, ofreciendo 
nan e miho calidad di servicio prome 
cu nan stap den e avion rumbo pa nos 
isla. 


E mandatario a splica cu durante e 
prome fase di e “Seamless Travel 
Experience”, Aruba lo ta trahando di 
cerca cu e aerolinea pa optimalisa e 


procedura di check in inicia pa e pasa- 
hero. Despues di esaki e informacion di 
e pasahero lo pasa door di e sistema di 
SITA cual lo check mesora si esaki ta 
cuadra cu e informacion cu Gobierno 
tin aproba riba e ED card. Esakinan ta 
e prome pasonan pa sigura un expe- 
riencia mas confortabel y lihe pa nos 
bishitantenan. 


Minister Oduber su meta ta pa sigui 
crea socionan pa asina sigui desaroya 
e proyecto aki den henter e industria di 
hospitalidad pa asina mas y mas stake- 
holders por beneficia di e innovacion 
aki pa asina por ofrece e miho calidad 


di servicio na nan huesped. E obhe- 
tivo principal di e “Seamless Travel 
Experience” ta pa fomenta un proceso 
di biahe ful digitalisa y mas eficiente pa 
biaha for di y pa Aruba. 


Minister Dangui Oduber ta sigur cu 
na momento cu esaki keda completa, 
e introduccion caminda por biaha 
cu credencialnan digital lo bay atrae 
mas turista. Esaki tambe lo bay pone 
Aruba como e frontline den innova- 
cion y progreso den henter industria 
di turismo y hospitalidad mientras nos 
ta keda proteha e calidad di e producto 
Aruba. 


Minister Dangui Oduber 


Presentacion di e proyecto 
Aruba Happy One Pass 


18 


AWEMainta 
Comunidad 
Diabierna, 28 October 2022 


Q 
redits Aruba ta conoce otro clausura di su programa Be- 
YourOwnBoss. Minister di Asuntonan Economico, mr. 
Geoffrey Wever tabata t’ey presente pa asina tambe extende 
un palabra di felicitacion na e grupo nobo di graduadonan di 
e programa BeYourOwnBoss. E mandatario a indica cu Gobi- 
erno di Aruba ta kere firmemente den stimula entrepreneur- 
ship, y p’esey ta contento cu Ministerio di Asuntonan Econom- 
ico por a colabora cu Qredits Aruba pa asina haci e curso di 
BeYourOwnBoss ta mas accesibel pa comunidad, mirando es- 
aki ta cuadra cu e vision pa stimula entrepreneurship. 


“Cursonan manera BeYourOwnBoss ta siña participantenan 
e skills valioso di por maneha un negoshi, no solamente e 
administracion y mercadeo, pero tambe e obligacionnan cu 
pais Aruba ta exigi cumplimento cu’ne. Esaki ta importante pa 
por stimula mas empresario, pa nan por tin miho oportunidad 
pa ta exitoso”, minister Wever a menciona durante su diserta- 
cion. 
Cursonan asina por yuda stimula desaroyo economico. Door 
di sigui educa nos comunidad, ta creando oportunidad pa mas 
ciudadano mehora nan talentonan empresarial y realisa nan 
soño of eherce nan talentonan. 


“Mi ta desea tur e graduadonan exito y perseverancia pa nan 
por logra nan meta di ta nan propio hefe” – minister Geoffrey 
Wever. 


Minister Geoffrey Wever: 


Pabien na graduadonan di curso BeYourOwnBoss 

D 
iamars ultimo, Minister Glenbert Croes a bishita e edifi- 
cio di Enseñansa pa Empleo (EPE) pa mira e avance di e 
trabounan pa cu e facilidadnan nobo. Un EPE nobo na unda 
lo prepara tur esnan cu ta den necesidad di trabou of cu a 
perde trabou durante e pandemia pa por drenta bek e mer- 
cado laboral. 


Manera ta conoci EPE a wordo funda na aña 1988 pa yuda tur 
esnan cu a perde trabou tempo cu Lago a cera su portanan 
na aña 1985. Mirando e necesidad den comunidad pa trabou 
e tempo ey, gobierno a bin cu e proyecto pa ‘her- en bijscho- 
ling’ di e hendenan cu no tabatin trabou. 


Asina EPE a wordo funda pa ofrece esnan cu mester a prepara 
pa un otro trabou, cursonan pa un ofishi nobo, entre otro 
den construccion y den e industria hotelero. Actualmente 
Enseñansa pa Empleo ta ofrece un variedad di curso riba 
diferente nivel pa crea oportunidad pa nos comunidad den e 
mercado laboral. 
E pandemia a causa un calamidad economico, poniendo 
Aruba den un situacion hopi mas dificil cu tempo Lago a 
cera. P’esey ta importante pa un biaha mas gobierno duna 
asistencia creando oportunidad na esnan den necesidad pa 
por siña haci otro tipo di trabou. E cooperacion di sector 
priva tambe ta di gran ayudo. 


Den e caso aki, Aruba Marriott Resort and Stellaris Casino 
a tuma e oportunidad pa apoya e cursonan y train esnan 
interesa pa fungi como dealer den casino. E interes pa cu e 
curso aki ta halto mirando cu hasta esnan cu ta traha como 
security ta interesa den bira un dealer den casino y gana un 
miho salario. 


Esaki sigur tambe ta di gran beneficio mirando tur e proyec- 
tonan hotelero cu tin andando. Minister Glenbert Croes ta 
sumamente satisfecho cu e trabounan na EPE, y ta gradici 
Aruba Marriott Resort and Stellaris Casino pa e apoyo cu nan 
ta brindando gobierno y e comunidad di Aruba en general. 
“Den aproximadamente un luna lo anuncia e gran reaper- 
tura di e EPE nobo, pa henter nos comunidad, nos hendenan, 
nos yiunan di tera y tur nos trahadonan por probecha di su 
cursonan” Minister Glenbert Croes a expresa. 


Minister Glenbert Croes: 


Gobierno ta trahando pa brinda mas 
oportunidad via enseñansa pa empleo 


D 
iahuebs sede di FAVI tabata den dobel celebracion. No 
solamente a celebra e fiesta di Halloween pero a probe- 
cha pa bisa ayo na Charlene Marchena. 
Segun Marchena a splica, e ta un despedida pa un cambio 
den bida y carera profesional mester ta un momento di 
alegria pa celebra añanan di experiencia y haci un cierre 
pa habri caminda pa retonan nobo. Marchena te cu ayera 
tabata un di e guianan di actividadnan di FAVI. 
Den e sala di recreacion tabata yen cu clientenan bon 
disfrasa y disfrutando di e ambiente cu musica. Nan por a 
los e pianan, combina cu weganan. 


E combinacion di foto ta mustra algo di e celebracion. 


FAVI a celebra Halloween y a 
despedi di Charlene Marchena 

O 
tro siman dia 4 di november ta tuma luga apertura di 
“Festival di Buki pa Mucha” y e aña aki ta celebrando 
30 aña. Prome Minister Evelyn Wever - Croes ta invita henter 
comunidad pa sigui e actividad cu lo tin a traves di median- 
an social y pa bishita esaki cu e muchanan pa nan siña di e 
importancia pa lesa. 


Prome Minister Evelyn Wever - Croes a splica cu ta impor- 
tante pa inculca den nos muchanan desde chikito caba con 
importante e ta pa nan lesa y pa como adulto yuda nan lesa. 
“Ora bo lesa, un mundo grandi ta habri pa bo, bo ta bishita 
luganan cu otro forma bo no ta bishita y bo ta conoce hopi 
cos den bida cu di otro forma bo no ta logra conoce. Ban 
stimula nos muchanan di chikito, pero na grandi tambe, pa 
nan lesa mas hopi cu ta posibel.” 


Finalmente, Prome Minister Wever - Croes a gradici cada 
persona cu ta haci e Festival di Buki pa Mucha posibel un 


biaha mas, specialmente e ekipo dinamico na Biblioteca 
Nacional di Aruba, sra. Astrid Britten y sra. Zetsia Ponson y 
henter e team. 
“Danki pa hacie posibel cu nos por gosa fisicamente hunto 
di e Festival di Buki pa Mucha. Ohala cu tur scol por duna 
nan aporte pa asina cada scol por celebra na su forma.’ 


E 
siman aki nos ta observa e siman 
di cinta cora, ‘Red Ribbon Week 
2022’, di Fundacion Anti Droga Aru- 
ba FADA. Ta un siman den cual FADA 
ta crea conscientisacion den comuni- 
dad pa nos hiba un bida liber di droga, 
a traves di stimula tur hende pa ‘Bisti 
na Locura’ durante henter e siman aki. 
Bureau di Minister Maduro di Finansa y 
Cultura tambe ta participa den e cam- 
paña nacional di conscientisacion aki y 
p’esey riba diamars tur colega di bu- 
reau a bisti na super heroe. 


Forsa no ta bin di capacidad fisico, 
pero e ta bin di un boluntad indomabel. 
Hopi ta esnan cu ta lucha cu un adic- 
cion, sea ta droga, alcohol of ambos. 
Ta pa e motibo aki, Minister Maduro ta 
haya importante pa crea conscienti- 
sacion, no solamente entre muchanan 


y hobennan, pero sigur tambe entre 
adultonan pa no uza droga y pa celebra 
un bida liber di e substancianan aki. 


Minister Maduro y e staf di su bureau 
ta uni nan mes na e campaña di FADA 


pa conscientisa y encurasha Pueblo di 
Aruba pa bisa NO na droga. E manda- 
tario ta gradici FADA pa nan esfuerso 
di tur dia y alabes ta felicita FADA cu e 
di 10 aniversario di e campaña pa bisa 
NO na droga. 


Premier Evelyn Wever - Croes: 


‘Ban stimula nos muchanan for di chikito 
pa nan lesa mas hopi cu ta posibel’ 


Bureau di Minister Xiomara Maduro ta uni su mes 
n’e campaña anti-droga di ‘Bisti na Locura’ di FADA 

C 
u e meta pa laga e stem di e Amerindio wor- 
do scucha, Dr. Oswald Wever a haci un inves- 
tigacion na e herencia cultural y decedencia Am- 
erindio di e Pueblo di Aruba. Den su buki ‘Cultur- 
al & Genetic Heritage of Arubans,’ Dr Wever ta 
comproba e lasonan estrecho cu tin entre Aru- 
ba y e Paisnan Hispano-Caribense, specialmente 
entre Aruba y Paraguana. 


Na aña 2013 caba Dr. Wever a haci un inves- 
tigacion genetico n’e decedencia di e Pueblo di 
Aruba, ‘Genetic structure of the Aruban popula- 
tion, three origins,’ cu a comproba cu 54% di e 
Pueblo di Aruba ta di decedencia Amerindio. Dr 
Wever a sigui su investigacion riba e origen di 
e Arubiano y nos custumbernan y e resultado a 
keda presenta den e buki cu a keda lansa. Den e 
buki Dr. Wever ta comproba e relacion special cu 
Aruba tin cu Paraguana pa locual ta e lasonan 
familiar, custumber, cuminda, musica, etc. y 
esaki ta relata n’e origen genetico Amerindio cu 
nos Pueblonan ta comparti. 


Minister Maduro ta gradici Dr. Wever pa e inves- 
tigacionnan haci riba e origen di e Pueblo di 
Aruba. E investigacionnan aki sigur ta lanta e 
curiosidad y ta accentua e necesidad pa mas 
aspecto di nos historia wordo investiga. E stem 
di e Amerindio mester sigui resona pa e por 
wordo scucha. 


Minister Maduro tabata presente n’e charla di Dr. Oswald Wever 


Riba e Herencia Cultural y Genetico di e Arubiano 


I 
nvitacion pa e pueblo di Dios, e 
pueblo cu ta kere den palabra y ob- 
ranan di nos Señor Hesucristo. Tur gru- 
ponan di oracion y debotonan di Ma- 
ria, Gruponan Uniforma y deportistan- 
an uniforma tur bin cana pa nos honra 
nos Mama Celestial. Hopi hende a Con- 
sagra caba na e Dos Curason di Hes- 
us y Maria, bisti bo scapulario y renoba 
bo Oracion. Tur esnan cu ta miembro 
di un of organisacion religioso ta bon 
bini. Sinti bo yama y contento pa por 


tuma parti den e procesion di Inmacu- 
lada Curason di Maria. 
Habri porta di bo hogar cu ta keda riba 
e ruta di e procesion. Cu respet nos 
ta resa e Santo Rosario riba e ruta di 
procesion, y nos ta canta; “Curason 
Virginal di Maria’ riba cada misterio. 


Ruta di e procesion: 
Salida 4.30 di atardi, pasa dilanti di 
Mundo Nobo, sigui bay riba e caminda 
di Cas Ariba. 


N’e T-kruising ta sigui na man drechi 
pa pasa den Macuarima. Na 5 cas ta 
resa 1 misterio, aki miembronan di 
famia ta warda e procesion. 
Ta sigui cana riba caminda te n’e 
rotonde pa sigui riba caminda grandi 
pa yega na Plaza Inmaculada Curason 
di Maria. 
Procesion ta Diadomingo 30 di October 
2022, 4.30pm, e ta sali for di Plaza 
Inmaculada Curason di Maria. 


Diadomingo awo: 


Ban cana cu Mama Maria den Procesion 

WILLEMSTAD - Corte di prome 
instancia diaranson a dicta sentencia 
den e caso di e duo Vaison Martina di 
22 aña di edad y Jermael Maria di 29 
aña di edad. Tratamento di e caso aki 
a start 13 di juli 22, pero a finalisa dia 
5 di october ultimo. Dia 20 di maart 
2022 Vaison Martina a tira cu arma 
di candela dirigi riba e ciudadanonan 
di fam Emerenciana, pero a alcansa 
hendenan inocente manera Everts, 
Dickens y Lampe, anto a herida un of 
mas di e ciudadanonan ariba menciona, 
den cara, na man drechi, den barica 
etcetera. 


Como tal e acusacion tabata sea intento 
di asesinato of intento di maltrato pisa 
cu arma di candela. 


Tambe Vaison Martina ta acusa di 
posesion di arma di candela. Tabata pa 
un conflicto cu a surgi den e marduga 
di 19 pa 20 di maart 2022 na club 
Emporio. Aki dos mucha homber a 
bringa pa un mucha muhe, na cierto 
momento Vaison Martina a join den e 
pelea, pasobra el a mira cu su amigo 
tabata perdiendo e pelea y asina ey el 
sali cu un arma di candela automatico 
pa defend’e su amigo den e pelea y a 
cuminsa tira, di manera cu bala a coy 
tanto Emerenciana como personanan 
presente cu no tabatin nada di haber. 


E otro acusado, esta e ciudadano 
Jermael Maria a keda acusa unica- 


mente di posesion di arma di candela. 
Segun imagennan di video y su propio 
declaracionnan, ta Jermael Maria ta 
esun cu a entrega e arma di candela pa 
tira. Fiscal señora S. Ter Borg durante 
tratamento di e caso a demanda pa 
Jermael Maria un castigo di prizon di 
36 luna, kitando e periodo den aresto 
preventivo. 
Pa loke ta trata Vaison Martina, fiscal 
señora mr. Ter Borg a demanda un 
castigo di prizon di 12 aña, kitando 
e periodo cu ya Martina a pasa den 


aresto preventivo. 
Hues a opina cu e intento di maltrato 
pisa cu arma di candela ta proba 
y tambe posesion ilegal di arma di 
candela. 


Tambe hues a bay di acuerdo cu parti 
di e suma di demandanan haci na 
rason di Nafl. 18.280,72, mas Nafl 
504,40 mas Nafl 7600,00 pa dañonan 
haci na personanan presente. Vaison 
Martina mester paga, sino su periodo 
den prizon lo bira mas largo. 


12 aña castigo di prizon pa Vaison 
Martina y 24 luna pa Jermael Maria 

WILLEMSTAD - E ciudadano Williams R. Chirino Graterol, 
kende ta un Venezolano, pero e no ta un desconoci di polis (e 
caso aki a bini anteriormente padilanti pa tratamento caba). 
Pero diaranson Graterol tabata den sala di corte atrobe, 
acusa di posesion di arma di candela y menasa cu e mesun 
arma di candela. 


Tabata na luna di juni di e aña aki cu Graterol lo mester a 
hay’e den un pelea riba un tereno uza pa stacionamento 
di auto. Na e sitio lo mester tabatin sacamento di arma di 
candela y mikmento cu e arma di candela. 


Nomber di e ciudadano Casimir tambe a cay den e caso aki. 
Den sala di corte diaranson Graterol a trece padilanti cu e 
ta na Corsou (aunke no legal), pa e traha, cria su mes y 
su famia debi na e circunstancia doloroso actualmente na 
Venezuela. 
El a duna di conoce di ke keda biba na Corsou, pero hues 


mr. Sigmar Carmelia a splica Graterol cu esey no ta compe- 
tencia di corte pa dicidi. Por anticipa cu Graterol, una bes no 
legal na Corsou y awor meti den un acto castigabel, lo keda 
deporta for di Corsou, pues ta pa tal motibo e suplica di 
Graterol pa keda biba aki. Pa loke ta trata e conflicto mes cu 
a tuma luga riba e tereno di staciona auto, Graterol a admiti 
di tabatin arma di candela den su poder, sinembargo no por 
proba cu el a mik cu e arma di candela. 


Hues finalmente a condena Graterol na 24 luna castigo di 
prizon, kitando e periodo cu el a pasa den aresto preventivo. 


Mas aleu hues a splica cu ta trata aki di un caso di violencia 
den publico y cu arma di candela ta den e wega, cu natural 
ta haci e situacion uno sumamente peligroso. Tambe hues a 
dicidi cu ta confisca e arma di candela. Abogado mr. Uldrick 
Dickens ta esun cu a hiba e defensa na nomber di e homber 
Venezolano Williams Graterol. 


WILLEMSTAD - Clifton Cornelia, kende tin 23 aña di edad, 
diaranson a pasa djis algun rato den sala di corte transporta 
for di prizon di Koraal Specht pa sala di corte. E tabat’ey pa 
tratamento di su casonan proforma. 


Fiscal señora mr. Monique Dennaoui-Simon, abogadonan mr. 
J. Prevo y mr. Uldrick Dickens, anto e propio Clifton Cornelia 
tur tabata presente, sinembargo tratamento di e casonan 
tabata unicamente pa algun preparacion relaciona cu e 
investigacion andando, e tratamento riba contenido mes lo 
ta dia 9 di november binidero. Hues mr. Sigmar Carmelia a 
conclui cu tratamento di e caso riba contenido lo ta riba un 
otro fecha, esta esun stipula diaranson. 


Proces-verbaalnan relaciona cu e acusacionnan contra 
di Clifton Cornelia, no a drenta na tempo cerca hues y e 
otronan concerni. Posiblemente tin un testigo tambe pa 
scucha ainda. 


Hecho ta cu Clifton Cornelia ta acusa di violacion sexual di 
mucha menor di edad, maltrato fisico cu mokete y menasa, 


anto secuestro tambe, ya cu Clifton Cornelia lo a obliga e 
victima drenta auto bay cu ne na un sitio aleha. 
E dos abogadonan mr. Prevo y mr. U. Dickens cada uno 
tabat’ey pa defende diferente casonan pa cua e ciudadano 
aki ta acusa, casi no a bini na palabra, sino unicamente pa 
palabra e fecha. E acusado Clifton Cornelia no ta un first- 
offender. 


Tratamento di casonan di violacion comete pa 
Clifton Cornelia lo ta 8 di november binidero 


Williams r. Chirino Graterol sentencia pa 
posesion y menasa cu arma di candela 

Fortaleza Pa Famia 


Mateo 18:19 ta bisa lo siguiente: 
ATROBE mi ta bisa boso,cu si riba tera dos di boso bay di acuerdo tocante di cualkier cos, cu nan pidi,esaki ta wordo 
haci pa nan door di Mi Tata cu ta den cielo, pasobra caminda dos of tres ta reuni den Mi nomber ey Mi ta memey di nan. 
Manera situacion mundial ta birando, y tur dia nos ta mira con matrimonio, famia, y muchanan ta wordo ataca, nos 
mester hisa nos nivel di oracion, halsa nos standard pa sirbi Dios, busca mas santidad den nos bida, y mas cu tur cos 
cubri nos yiunan den oracion, pasobra e enemigo ta tras di nos muchanan. 


Tambe nos mester tin e curashi di papia berdad cu otro manera e ta, 
y no purba cubri pica cu chuculati pa asina e otro no rabia of sinti’e ofendi. 
Miho bo ta un ruman sincero cu ta papia cla, y no un amigo cu ta papia dushi pa mantene amistad. (Mateo 14;3-4-5). 


Otro paso importante cu mester tuma luga prome cu haci oracion ta: 
Pa nos tur mester pordona otro y laga los for di tur locual nos por tin contra otro,pasobra si nos haci oracion y 
nos tin algo contra otro nos oracion no ta wordo scucha (Mateo 6:14+15). Pordon ta un acto di obediencia na Dios. 


Nos mester lanta nos standard di bida dilanti di Dios, laga nos bandona tur caminda di scuridad, 
tur adulterio, inmoralidad, buracheria, parandiamento, laga nos respeta nos curpa como tempel di Dios. 


Cada esposo/esposa respeta otro, cada yiu honra su tata y su mama, y mayornan no provoca boso yiunan na rabia, 
ma lanta nan den e disciplina y instruccion di Señor. (Efesionan 6:1-4 y Colosensenan 3:18-21) 


Aunke leynan a cambia y libertinahe a drenta, laga nos como yiunan di Dios mester permanece riba e caminda di Dios, 
pasobra tur esnan cu ta guia door di e Spirito di Dios esaki ta yiunan di Dios.(Romanonan 8:14). 


Spirito di Dios ( Spirito Santo) nunca lo guia ningun hende na inmoralidad pasobra e ta Santo. 
(Romanonan 12:1+2) ( Santiago 4:4) 


P’esey nos actitud di obediencia na Dios ta identifica nos, nos obediencia na Dios ta proteha nos, 
pasobra mas oracion bo ta haci mas obediente bo bira, y mas bo ta scucha e bos di Dios. 
Oracion y obediencia na Dios ta haci hende honorabel. (1 Cronicas 4:9) 


Ora nos ta haci oracion nos ta hacie den nomber di Cristo Hesus, kende ta e unico mediador entre Dios y hende, 
kende ta E caminda di berdad y e bida. Hesus a bisa si boso keda den Mi y Mi palabranan keda den boso, 
pidi tur locual boso kier y esaki lo wordo haci pa boso. 


Oracion di e husto por hopi, (Santiago 5:16) y ora henter e famia ta biba pa Señor, 
cosnan grandi lo sosode pasobra e ta bira un famia di intercesion, 
caminda tur momento oracion lo wordo lanta pa henter comunidad. 


Nos lucha no ta contra carni y sanger, sino contra e gobernantenan, contra e podernan, 
contra e forsa mundial di e scuridad aki, contra e forsa spiritual di maldad den luganan celestial. (Efesionan 6:12) 


Di berdad no ta tempo pa bira floho den nos oracion, ni tampoco den nos sirbishi na Dios, nos enemigo no ta desconoci 
pa nos, pero mas grandi ta esun cu ta den nos cu esun cu ta den mundo. P’esey nos tur mester yega n’e luga caminda 
nos ta bisa; Ami y mi cas ta sirbi Señor, pasobra no tin otro caminda sino ta Cristo Hesus. 


Sinceramente, Pastor Marcel Balootje 


E poder di oracion den famia 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curason,nos ta participa 
fayecimento di; 


Hipolito van den Berg 
Mihor conoci como: “Poli ” 
* 30-08-1941 † 25-10-2022 


Na nomber di su: 
Mayornan: 
† Romana y † Paulus v/den Berg-Maduro 


Mama di su yiu: 
Antonia Solognier 


Yiu: 
† Vivian Neraida v/den Berg 
Nieta(o)nan: 
Angenique y Rayen Martinus-Hoek 
Ilenia Hoek y Omar Lambert 
Aishell Robert y pareha 


Bisanieto(a)nan: 
Angelainy y Richaylon 


Nuero: 
Lucas Robert y Fidelia Statie 


Rumannan: 
† Rosalia Kock-v/den Berg y † Bicente Kock y famia 
† Margo v/den Berg y famia 
† Jose v/den Berg 
† Nemencio v/den Berg 
† Ciriaco v/den Berg 
† Emilia v/den Berg y famia 
Martha Dirksz-v/den Berg y Rudolfo Dirksz y famia 


Sobrino(a) nan, primo(a) nan na Aruba, Curacao y Hulanda 


Ihanan 


Tur su bon amigo nan y bon bisiñanan, ex coleganan di Lago, 
Coastal y Valero, amigonan di Domino, Staff y personal di 
Imsan y Lite Life 


Nos kier pidi nos disculpa si nos por a lubida un of otro famia 
den nos tristesa. 
Nos kier a invita tur amigo, bisiña y conocirnan pa asisti na 
e acto di entiero cual ta tuma lugar Diasabra 29 di oktober 
2022 di 9:00 am pa 11:00 am na Pray Funeral Home y despues 
pa Santana na Sabana Basora 


Nos ta lamenta cu despues di enteiro nos no por ricibi bishita 
di condolencia na cas. 


Gradicimento / Invitacion 


Casa, yiu, nietonan y ruman ta gradici tur esnan cu di un 
of otro manera a duna muestra di cariño y sosten durante 
enfermedad, fayecimento y entiero di nos difunto stima: 


Isaura del Socorro 
Krozendijk-Sardá 


Boso atencion y presencia tabata un gran consuelo pa nos. 
Alabes nos ta invita pa asisti na 3 Santo Sacrificio di misa na 


Misa Birgen di Fatima na Dakota dianan: 
Diabierna 28 oktober 2022 pa 7’or di anochi 
Diadomingo 30 oktober 2022 pa 6’or di atardi 
Diaranson 2 november 2022 pa 7’or di anochi 


Cu Cachi sosega na paz. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di: 


Sr. Francisco Haseth 
Cariñosamentr yama “Chico” 
*14-07-1950 - †27-10-2022 


Acto di entiero lo wordo anuncia despues 

Every life is noted and is cherished, 
and nothing loved is ever lost or perished. 


Mi tin Dios pa wardador, Pues mi n’ tin falta di nada: 
Señor, ta mi wardador Mi’n tin falta di nada 
Den cunucu yen di yerba berde E ta pone mi sosega 
E ta hiba-mi na fuenti awa fresco Pa mi bolbe haña forsa. Salmo 23. 


Cu honda pena y dolor na nos curason, pero gradicido na nos creador nos ta 
participa cu despues di a lucha pa basta tempo cu su salud, pero semper cu su fe’ y 
speransa den Dios, a bai sosega serca su mama y den brasa di nos Creador, mi Casa, 
nos Ruman, Mama, Prima, Tanta, Abuela, Cuña y Amiga stima. 


Sra. Dionisia Filomena 
Giel-Pontilius 
Cariñosamente yama 
“Filomena Mena of Tanchi Mena” 
cu e bunita edad di 79 aña. 


Yiu mayor di Defuntonan: Lodewijk y Maria Pontilius-Britten 


Na nomber di su Esposo stima: Ephraim Giel 


Yiunan: Lucien Giel 
Alvin Giel y Debby Martinez 
Darlene y John Henriquez-Giel 


Mescos cu yiu: 
Angelic y Jean Trimon-Pontilius y famia 


Su nieto stima: Jethal Giel 


Rumannan: 
George ”Tico” y Lucia Pontilius-Paesch y famia 
Beatrice “Bea” Pontilius y famia 
Casildo “Chiel” Pontilius y Fransisca Farro y famia 
Anselmo y Ailyn Pontilius-Croes y famia 
Esmeralda y Erick Croes-Pontilius y famia 
Carmen Pontilius y Yuinan 
†Ronald “Ronnie” Pontilius 
Lourdes y Thomas Wolff-Pontilius y famia 
Stella y John Flemming-Pontilius y famia 
Tanta y Omonan: 
†Johana Britten y Famia 
†Catarina y †Generoso Vrolijk y Famia 
†Clautilda Britten y †Antonio de Cuba y Famia 
†Adela Britten 
Fransisca y Alberto Roga-Britten y famia 
†Reynaldo y †Marcela “Chela” Britten-Webb y Famia 
Sira Britten 


Mama di su nieto: Jenny Gamez y Famia 


Swa y Cuñanan: 
†Luis y Petra Giel-Erasmus y Famia 
†Angela Giel y Famia 
Margarita y †Albino Rasmijn-Giel y Famia 
†Nino y †Anna Giel-Farro y Famia 
†Maria y †Nicky Laclé-Giel y Famia 
Cecilia y Roque Solognier-Giel 
Fortunata y Nai Felicia-Giel y Famia 
Casin y Betty Giel-Erasmus y Famia 
Mena Giel y Famia 
Tica Giel 
Bencho Giel y Famia 
Chefa Giel 
Ruben y Lourdes Giel-Jansen y Famia 
Hubert “Tuss” Giel 


Primo y primanan, comer y compernan, Ihanan, demas famia: Giel, Pontilius, Britten, 
Martinez, Gil, Leest, Tromp, Paesch, Henriquez, Inocencia, Farro, Croes, Oduber, Wolff, 
Flemming, Kelly, Vrolijk, Gamez, Roga, de Cuba, Webb, Rasmijn, Thiel, Ridderstaat, 
Comenencia, Figaroa, Diaz, Josefa, Garzon de de Avila, Tremont, Morales, Barera, 
Marin, Arends, Quevedo, Everon, Branhart, Clark y demas famia 


Ta invita tur famia, bisiña, amistad y conocirnan pa asisti na e acto di entiero cu lo 
tuma lugar diabierna 28 di october 2022 pa 4,or di atardi saliendo for di Misa Santa 
Anna y despues pa Santana Catolico na Noord. 


Tin oportunidad di condoleer y despedi di nos Mena stima for di 2,or den misa. 
Diahuebs 27 di October tin oportunidad pa condoleer famia na Aurora Funeral Home, 
for di 7:00 pa 9:00 pm. 


Lo bay tin un Box disponibel pa esnan cu ta desea embez di flor, pa haci un dunacion 
na Koningin Wilhelmina Kanker Fonds. 


Sobrino(a) nan: 
Egbert Pontilius, Jorge Pontilius y 
famia, Eldrith Henriquez y famia, 
Lionel Henriquez y famia, , Oneida 
Henriquez y famia, Eldrich Pontilius y 
famia, Sergio Pontilius, Aldrick Pontilius 
y famia, Andre Pontilius, Erialda 
Croes, Rachell Oduber y famia, 
Michelle Oduber, Mary-lou Prada- 
Wolff y famia, Nathaly Wolff y famia, 
Ziziane Flemming y famia, Hypert 
Flemming, Howard Flemming y famia, 
Heward Flemming, Zuriah Flemming, 
Antonie Britten y Famia 


Mescos cu sobrina: 
Dorothy Lacle y famia, Suzette Giel, 
Jerelyne Kock-Giel y famia, Erica 
Werleman-Giel y famia, Madeline 
Lacle y famia 


Su ayudante manera un yiu: 
Yecxy Rojas, 


Demas ayudantenan: 
Carola y Zarelda Tremondt, Ita 
Ridderstaat, Lola Geerman, Ernesto 
Pirela 


Amiga manera ruman: 
Frida Maduro y famia. 


Amigo(a)nan di cas: 
Maria Luisa y Ursell Damun-Tromp y 
famia, Marietje y Frans van Vught- 
Winterdaal y famia, Carlos, Martha 
Garzon de de Avila y famia, Kaith 
y Shirley Barnhart y famia, Tricia 
Barnhart-Clark y famia, Jacky Webb 
y famia, Alfonso Tremondt, Teresa 
Semeleer-Figaroa y famia, Glenda 
Arends y famia, Robby y Carmen 
Robles y famia, Felepina Farro y 
famia, Vince y Annie Lal, Alba 
y Agusto Bastidas, Aurora Siera- 
Bautista, Rosana Tirabasi, y demas 
amistadnan cu semper ta rond di dje, 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 
Cu hopi tristesa nos ta participa fayecimento di: 


Sra Vda. Petronilia 
G. Franken- Raven 
Cariñosamente yama 
“Chichi” of “Mama Chichi” 
*18-12-1934 - †20-10-2022 


Mayornan: 
†Helena Rosa Raven & †Johan Jacob Raven 


Na number di su: 
Casa: †Octaviano Franken 


Yiunan: 
Imelda & Edgar Bregita 
Glenda Franken 
Elina Franken 
Edgar Franken 
Vivian Franken 
Adolf & Mildred Franken-Peña 


Nieto(a)nan: Otmar Wever & Gleisy Perez 
Edward Bregita & Juleane Stamper 
Haime van der Biezen & Marisabel Fernandez 
Sharitsa Franken & Glennrick Ridderstap 
Jonathan Bregita & Zanine Kolfin 
Melitza Franken & Carlos B. Quandt 
Gregory Franken & Taidy Vrolijk 
Haydeline Chirino 
Valerie Franken 
Dennely Franken & Nigen Servani 


Bisanieto(a)nan: Andrew, Iverson, Braileng, Thais, Ellize, Jayvyen, Dayvion, 
Yeissibelle, Milan, Randell, Daveney, †Jayli, Zaylee, Daileeny, Ronin 


Rumanan: † Silvia & Frank Lourens & Famia 
Milda & † Bruno Bargues & Famia 
Loginio Raven & Famia 
Judith Raven & Famia 
Melin & Kennedy Chandlers & Famia 
†Alexander Raven & Famia 
Arinda Raven & Famia 
Gilbert & Beverly Raven & Famia 
Lourdes & Robert Krosendijk & Famia 
Astrid Raven & Famia 


Ruman di Criansa: Ligia Desbarida 
Su Iha: Miriam Maduro 
Su mihor amiga: Edith 
Su conocirnan: Di Bingo, Club Kibrahacha & Cas Marie 
Tur su Bon Bisañanan 


Demas famianan: Franken, Raven, Bregita, Janga, Peña, Wever, Chirino 
Perez, Stamper, Fernandez, Ridderstap, Kolfin, Quandt, Vrolijk, Servani, Rosa, 
Bargues, Lourens, Chandler, Gumbs, Jansen, Krosendijk, Rodriguez, Croes, 
Kelly, Paesch, Evertz, Dorotal, Guerrero, Desbarida, Comenencia, Cuhfus. 
Irausquin, Jimenez, Teophile 


Acto di entiero lo tuma lugar diabierna 28 di oktober 2022 di 2’or pa 4’or 
di atardi na Misa La Birgen Fatima na Dakota, despues lo sali pa Santana 
Central na Sabana Basora. 


Adres pa condolencia: Royal Funeral Home diahuebs 27 di oktober 2022 di 7 
or pa 9 or di anochi. 
Ta pidi nos disculpa si den nos tristeza nos por a lubida di menciona nomber 
of fam di famia 
Nos ta lamenta cu despues di entiero nos no ta ricibi bishita di condolencia 
na cas. 

Every life is noted and is cherished, 
and nothing loved is ever lost or perished. 


The Lord is my shepherd; I shall not want. 
He maketh me to lie down in green pastures: he leadeth me beside 
the still waters. He restoreth my soul: he leadeth me in the paths of 
righteousness for his name’s sake. 
Psalm 23 


With great sorrow we announce the passing of: 



Reynaldo Palor 
*23-10-1950 - †20-10-2022 
Date and place of cremation will be announced later 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Oswald 
Severiano Lampe 
Cariñsamente yama: “Badi” 
*08-11-1937 - †21-10-2022 


Acto di despedida lo wordo anuncia despues. 


Haya mi falta, pero lagami bay. 


Mi a yega na final di e caminda 
Solo a baha pami 
Mi no por kier pa ningun hende jorami 
No jora un alma cu ta liber 
Sinti mi falta pero no pa hopi largo 
No desespera! 
Recorda e amor cu nos a comparti 


Nos ta anuncia fayecimento di 


Sra. Olivia 
Yolanda de Jongh 
*9 juli 1943 - †16 oktober 2022 


Na nomber di su 
Yiunan: Ironelis, Genevieve y Genevedra Marchena. 


Rumannan: 
Lourdes Koolman y esposo 
Lucie Pourier de Jongh 
Edgard Leonardo y esposa 
Ankie Leonardo 
Rachel de Jongh 
Raymond de Jongh y esposa 
Bertha de Jongh 
Selma Pauletta y compañero 
Jamil de Jongh 
Alejandina de Jongh 
Robby de Jongh y compañera 


Subrina y Subrinonan: Arthuro Anjie y famia, Carol Anjie y famia, 
Magaly Solagnier, Leonardo y famia, Eugene Leonardo y famia, 
Evan Leonardo y famia, Eduard Leonardo y compañera, Marlon 
Marchena y famia, Airel Marchena y famia, Carlos Pourier y famia, 
Irva Pourier y famia, Lewis Leonardo, Patrick Leonardo y famia, 
Kenneth Kuiperdal y famia, Sharlon de Jongh y famia, Darina 
Nicolaas y famia, Tamara de Jongh y famia, Raysi de Jongh, Ray- 
Anthony de Jongh y famia 


Su prima y primonan: Olivia Swinkels y rumannan, Harold Dammers 
y rumannan, Ronny Winklaar y ruman, Teckla Piar y famia, Andrew 
Frans y famia, Edith Tromp-de Lange y famia, Mildred Bakmeyer-de 
Lange y famia 


Na nomber di tur su ihanan. 


Su bon bisiña: Hubert de Windt y famia 


Tur JCI Senators 


Famianan: de Jongh, Leonardo, Pourier, Marchena, Swinkels, 
Dammers, Winklaar, Frans, Fingal, Anjie, Koolman, Solagnier, 
Nicolaas, Kuiperdaal, de Lange, Tromp, Bakmeyer, Thielman, Martis 
y Piar. 


Disculpa nos si den nos tristesa nos por a lubida algun famia of 
conocir. 


Ta invita pa acto di entiero cual lo tuma lugar diasabra 29 oktober 
2022 na Aurora Funeral Home di 2or pa 4or di atardi, despues 
saliendo pa Santana catolico na Playa. 


Despues lo sali pa Santana Catolico na Playa. 


Nos ta lamenta cu despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Francisco 
Eustaquio Britten 
*20-09-1936 - †23-10-2022 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Moon Chiu Chan 
“Founder and Director of Hoori N.V.” 
*23-08-1945 – †26-10-2022 


Acto di despedida lo wordo anuncia despues 

